**זרים ברשת החברתית | ממה להימנע? (שעה)**

שם הפעולה הקודמת- קשרים ברשתות החברתיות

שם הפעולה הבאה- בין המציאות למרחב הווירטואלי | קשרים חברתיים ברשתות החברתיות

**מטרות**

1. החניכיםות יחשפו לגורמי הסיכון שיש ברשתות החברתיות
2. החניכותים ידונו על חוויות שכבר קרו או שעלולות לקרות להם עם זרים ברשת וישתפו בידע והתחושות שלהם בנושא.
3. יישוק קו קבוצתי והעלאת מודעות למדריךה היכן הקבוצה נמצאת ביחס לשיחות עם זרים ברשת.

**מהלך**

1. **מה נשמע? (5 דק')** החניכים משתפים מה שלומם והאם הם מפחדים מזרים, למה?
2. **משחק פתיחה (15 דק')** להוציא אנרגיה כמו למשל דג מלוח/ תפסוני/ סומו/ תפוס את הכיסא וכו'
3. **מתודה שתמחיש לחניכותים את תחושת הזרות (10 דק') -** נשחק עם החניכותים את המשחק "פתקיות"- כל חניכ.ה יקבל מדבקה על הראש עם שם של אישיות עליה, חלק מהאנשים יהיו מוכרים לחניכים וחלק זרים ( אי הוגנות בין המשתתפים). מומלץ לבחור דמויות על פי ההיכרות שלך מול הקבוצה.

המשחק צריך להמחיש את התחושה של חוסר היכרות ואי ודאות.תנו לחניכים שלא מכירים את הפתק שלהם להסתובב לפחות 3 דקות בלי להסביר להם על הדמות. לאחר מכן קחו אותם לצד ותסבירו.

1. **דיון קצר לחיבור המשחק (10 דק')**  *מטרת הדיון לעזור לנו להבין האם לחניכותים שלנו יש חווית זרות ברשת החברתית. במידה ויש לכם קבוצה שלא כל כך מדברת, נסו לשים מאגר מילים על הרצפה שהחניכים יוכלו לבחור מהם ולהסביר דרכם. אפשר לפזר POINTS OF YOU.*

* איך הייתה התחושה שלא הכרתם חלק מהאנשים והם היו זרים לכם?
* מה חשבתם לעצמכם כשניסיתם להבין מי האדם הזה?
* שואלים את מי שקיבל את האנשים הזרים: איך הצלחת לייצר דמות שלא הכרת?
* מי הוא אדם זר בעיניכם? איך אתם מדמיינים אותו?

סיכום קצר של מדריךה: בדרך כלל יש איזשהו קצר מחשבתי כשפוגשים אדם זר. משהו לא מסתדר לנו בתבניות שאנחנו מכירים. גם האדם הזר- אם הוא מתחזה, לא יצליח לייצר סיפור מסגרת חלק ויעורר כל מיני חשדות. לפעמים גם איש שזר לנו כרגע אבל נלמד להכיר אותו יכול להתברר כאיש נחמד מאוד.

* מציגים לחניכים את האנשים הזרים שלא הכירו ומספקים עליהם קצת

1. **מסכים/לא מסכים: איך נמנע מזרים? (10 דק')** מטרת המתודה הבאה היא לגרום לחניכים לדעת ממה וממי להימנע ברשת החברתית. המתודה תעבוד בצורה של שאילת שאלות - המדריכ.ה יקריא 2 היגדים ועל הקבוצה לעמוד בצד של ההיגד שהם מסכימים איתו והיו עושים כך בעצמם. איתם נשתמש במתודה - המשפטים לפי סעיפים בנספח ב'

**ההיגידים:**

* כאשר מישהו ברשת שאני לא מכיר כותב לי הודעה , כדאי שאסתכל על הפרופיל שלו לפני שאענה, אם בכלל אענה.  **או** כאשר מישהו ברשת שאני לא מכיר כותב לי הודעה , כדאי שאשאל אותו מי הוא ואיך הוא מכיר אותי לפני שאענה, אם בכלל אענה.

*הסבר - לרוב למשתמשים בזויים/ חסויים יש עקרונות שאנו יכולים לשים לב אליהם בעזרת מעט תשומת לב*

* אני מכיר. ה את כל האנשים שעוקבים אחריי/ מדברים איתי ברשת **או** אני לא מכיר. ה את כל האנשים שעוקבים אחריי/ מדברים איתי ברשת
* הכרתי חברים חדשים באמצעות הטלפון ואני שומר איתם על קשר ואף יכול להיפגש איתם. **או** אני נמנע מלהכיר חברים באמצעות הטלפון שלי
* יש לי קבוצת חברים שאני משחק.ת איתם במשחקי מחשב. אם אחד מהחברים ירצה להיפגש איתי זה יהיה לי מוזר ואנסה לברר למה, בן כמה הוא ומאיפה הוא בארץ **או**  לא ארגיש שזה מוזר, אחרי הכל אנחנו משחקים ביחד הרבה.

לאחר ההיגדים נסכם בעקרונות לתפיסה האם הפרופיל הוא מזויף:

* תמונת הפרופיל בד"כ נראית מקצועית ובאיכות גבוהה מהרגיל
* פרופיל שפעילותו דלה – ממעט באינטראקציות עם משתמשים אחרים
* מעט מאוד נתונים אישיים
* מספר רב מדי או מועט מדי של חברים
* מאגר דל של תמונות ו/או סרטונים
* תיוג יתר של תמונות

ועדיין חשוב לזכור שתמיד יכולים להיות זיופים מקצועיים שגם לאנשים מבוגרים ומיומנים יהיה קשה לזהות אותם ולכן צריך להיות ערניים ולשים לב, כדי שלא ניפול ברשת - תשומת לב היא העניין!

לאחר סיום ההיגדים אנו נסכם בכמה מילים:

המדריךה: רשת האינטרנט פתוחה לכולם, כל אחד יכול לבחור איך להציג את עצמו ולא תמיד יש לנו דרך לדעת מי נמצא מולנו במרחב הוירטואלי. קל יותר לפגוע ברשת מהסיבות הבאות: אפשר להשתמש בזהות בדויה, ולהתחזות לנער שלומד איתנו בבית הספר או גר בשכונה שלנו. ברשתות חברתיות ובאתרים דומים אנחנו נמצאים לבד, ואז אנחנו מוגנים פחות. יש הרבה מידע אישי באינטרנט: שמות, כתובות ומספרי טלפון. לפעמים עבריינים יכולים לעשות שימוש לרעה בנתונים אלה. אנשים רבים כותבים ומפרסמים פרטים אישיים על עצמם, משתפים באירועים שקרו להם, בתמונות ובסרטונים וישנם כאלה שמנצלים עובדות אלה למטרות שליליות. יש להבחין בין פרופיל מזוייף לפרופיל מתחזה, פרופיל מזוייף מציג אדם שאינו קיים ומשתמש בזהות בדויה, ואילו פרופיל מתחזה עושה שימוש בפרטיו של אדם אמיתי אחר, ומבצע פעולות ברשת תחת שמו של אותו האדם.

1. **סיכום (5 דק) -**

כל חניכ.ה יגיד/ תגיד מה הוא/ היא לקחו מהפעולה שעברנו.

1. **פינה אישית (5 דק')-** חניךה מביא/ה נושא מעולם התוכן שלו/ה ומעביר/ה פעילות לקבוצה (אפשר גם להנחות דיון בקבוצה) במשך 5 דק'. לאחר סבב ראשון של הקבוצה, אפשר לתת נושא לפינה אישית- מוזיקה, תחביבים, משחקי פתיחה שאוהבים, נושא מעניין מבית הספר וכו'.

**עזרים**

* פיתקיות עם שמות מפורסמים מוכרים ולא מוכרים
* POINTS OF YOU/ אוצר מילים לתיאור תחושות